cyanic-selkie/wikianc huggingface dataset:
चंडीदास
इसके पदों का सर्वप्रथम आधुनिक संग्रह जगद्बन्धु भद्र द्वारा "महाजन पदावली" नाम से किया गया। यह संग्रह सन् 1874 ई. में प्रकाशित हुआ था। इस संग्रह ग्रंथ के द्वितीय खण्ड में चंडीदास नामांकित दो सौ से अधिक पद संग्रहीत हैं। सन् 1916 ई. तक चंडीदास के परिचय, समय इत्यादि के संबंध में कोई निश्चित मत न होते हुए भी इस बात की कोई समस्या नहीं थी कि चंडीदास नाम के एक ही व्यक्ति थे या अनेक। इसी समय वसंतरंजन राय ने स्वयं प्राप्त की हुई "श्रीकृष्णकीर्तन" नाम की हस्तलिखित ग्रंथ की प्रति को सम्पादित कर प्रकाशित किया। यह ग्रंथ कृष्णलीला काव्य है। प्रचलित पदावली की भाषा और वर्ण्य विषय से "श्रीकृष्णकीर्तन" की भाषा एवं वर्ण्य विषय में अन्तर होने के कारण इस बात की सम्भावना जान पड़ी कि चंडीदास नाम के एकाधिक व्यक्ति अवश्य थे। बहुत छानबीन के उपरान्त प्राय: सभी विद्वान् इस निष्कर्ष पर पहुँचे कि दो चंडीदास अवश्य थे।
चैतन्यदेव के पूर्ववर्ती एक चंडीदास थे, इस बात का निर्देश "चेतन्य-चरितामृत" एवं "चैतन्यमंगल" में मिलता है। चैतन्यचरितामृत में बताया गया है कि चैतन्य महाप्रभु चंडीदास एवं विद्यापति की रचनाएँ सुनकर प्रसन्न होते थे। जीव गोस्वामी ने भागवत की अपनी टीका "वैष्णव तोषिनी" में जयदेव के साथ चंडीदास का उल्लेख किया है। नरहरिदास और वैष्णवदास के पदों में भी इनका नामोल्लेख है। इन चंडीदास का जो कुछ परिचय प्राप्त है वह प्रायः जनश्रुतियों पर ही आधारित है। ये ब्राह्मण थे और वीरभूम जिले के नामूर ग्राम के निवासी थे। "तारा", "रामतारा" अथवा "रामी" नाम की धोबिन इनकी प्रेमिका थी, यह एक जनश्रुति है। दूसरी जनश्रुति के अनुसार ये बाँकुड़ा जिले के छातना ग्राम के निवासी थे। ये "वाशुली" देवी के भक्त थे। इनके नाम से प्रकाशित ग्रंथ "श्रीकृष्णकीर्तन" में प्रबन्धात्मकता है। यह प्राचीन यात्रानाट्य और पांचाली काव्य का मिलाजुला रूप है।
'दीन चंडीदास' नामक एक व्यक्ति चैतन्यदेव के परवर्ती थे, इस बात का भी पता चलता है। दीन चंडीदास के नाम से नरोत्तमदास का वन्दना सम्बंधी एक पद प्राप्त है। इससे वे नरोत्तमदास के शिष्य ज्ञात होते हैं। दीन चंडीदास नांमाकित बहुत से पद प्राप्त हैं। इनका संपादित संग्रह मणीन्द्रमोहन वसु ने प्रकाशित किया है।
पदावली
सहजिया भाबधारा के पदावली कवि चण्डीदास द्वारा रचित मानवीय प्रेम के कुछ पद - ''ब्रह्माण्ड ब्यापिया आछये ये जन, केह ना जानये तारे। ''प्रेमेर आरति ये जन जानये सेइ से चिनिते पारे।। ''मरम ना जाने, मरम बाथाने, एमन आछये यारा। ''काज नाइ सखि, तादेर कथाय, बाहिरे रहुन तारा। ''आमार बाहिर दुयारे कपाट लेगेछे – भितर दुयार खोला। ''कहे चण्डीदास, कानुर पीरिति – जातिकुलशील छाड़ा। ''प्रणय करिया भाङ्गये ये। साधन-अङ्ग पाय ना से। ''कि लागिया डाकरे बाँशी आर किबा चाओ। ''बाकि आछे प्राण आमार ताहा लैया याओ।
सहजिया गुरुवाद के प्रति श्रद्धा निवेदन करने वाले उनके कुछ पद- ''शुनह मानुष भाइ, सबार उपरे मानुष बड़, ताहार उपरे नाइ।
द क्रॉस, मॉनमाउथ
द क्रॉस (The Cross) सेंट थोमस स्क्वायर, ओवरमॉननाऊ, मॉनमाउथ, वेल्स में चौराहे के बिच सेंट थोमस द मार्टर के विपरीत व मॉननाऊ पुल के पश्चिम में स्थित है। मध्ययुगीन काल की यह वास्तु, जिसे ओवरमॉननाऊ क्रोस भी कहा जाता है, १८८८ में पुनः निर्मित किया गया था और दूसरी श्रेणी की इमारत के रूप में १५ अगस्त १९७४ में प्रमाणित किया गया।
इतिहास
कुछ उन्नीसवी सदी के स्रोतों के अनुसार मुख्य क्रोस १०३९ में उपस्थित था। सेंट थोमस स्क्वायर को एक बाज़ार समझा जाता था पर बाद में मॉननाऊ पुल के बनने से, जिसने इस गाव को ओवरमॉननाऊ से जोड़ दिया, यह बाज़ार बंद हो गया। १ अप्रैल १७६४ को एक १८ वर्षीय महिला को अपनी मालकिन को ज़हर देकर मारने के आरोप में जीवित जलाने की सज़ा सुनाई गई और इस सज़ा को क्रोस के पास ही अमल में लाया गया।
जॉन स्पीड के नक़्शे में क्रोस को अपनी वर्तमान जगह पर दिखाया गया है जो १६११ में चित्रित किया गया था परन्तु १९वि सदी के अंत तक केवल पत्थर का आधार ही बच पाया था जो ग्रीन ड्रैगन सराय के मार्ग के निकट था। १८८८ में चार्ल्स हेनरी-क्रोम्प्टन-रॉबर्ट्स ने, जो ड्रायब्रिज हाउस से थे, इस क्रोस की पुनार्निर्मिति करने का ज़िम्मा उठाया।
महोली, कांडा तहसील
महोली, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मोहन मेघवाल
मोहन मेघवाल एक भारतीय राजनीतिज्ञ तथा पूर्व राजस्थान सरकार में मंत्री थे। वे पूर्व राजस्थान विधानसभा में सूरसागर से विधायक थे।
न्यायशास्त्र (भारतीय)
कृपया भ्रमित न हों, यह लेख न्यायशास्त्र (jurisprudence) के बारे में नहीं है।
वह शास्त्र जिसमें किसी वस्तु के यथार्थ ज्ञान के लिये विचारों की उचित योजना का निरुपण होता है, न्यायशास्त्र कहलाता है। यह विवेचनपद्धति है। न्याय, छह भारतीय दर्शनों में से एक दर्शन है। न्याय विचार की उस प्रणाली का नाम है जिसमें वस्तुतत्व का निर्णय करने के लिए सभी प्रमाणों का उपयोग किया जाता है। वात्स्यायन ने न्यायसूत्र के प्रथम सूत्र के भाष्य में "प्रमाणैरर्थपरीक्षणं न्याय" कह कर यही भाव व्यक्त किया है।
भारत के विद्याविद् आचार्यो ने विद्या के चार विभाग बताए हैं- आन्वीक्षिकी, त्रयी, वार्ता और दण्डनीति। आन्वीक्षिकी का अर्थ है- प्रत्यक्षदृष्ट तथा शास्त्रश्रुत विषयों के तात्त्विक रूप को अवगत करानेवाली विद्या। इसी विद्या का नाम है- न्यायविद्या या न्यायशास्त्र ; जैसा कि वात्स्यायन ने कहा है :
आन्वीक्षिकी में स्वयं न्याय का तथा न्यायप्रणाली से अन्य विषयों का अध्ययन होने के कारण उसे न्यायविद्या या न्यायशास्त्र कहा जाता है। आन्वीक्षिकी विद्याओं में सर्वश्रेष्ठ मानी गई है। वात्स्यायन ने अर्थशास्त्राचार्य चाणक्य के निम्नलिखित वचन को उद्धृत कर आन्वीक्षिकी को समस्त विद्याओं का प्रकाशक, संपूर्ण कर्मों का साधक और समग्र धर्मों का आधार बताया है-
न्याय के प्रवर्तक गौतम ऋषि कहे जाते हैं। गौतम के न्यायसूत्र अबतक प्रसिद्ध हैं। इन सूत्रों पर वात्स्यायन मुनि का भाष्य है। इस भाष्य पर उद्योतकर ने वार्तिक लिखा है। वार्तिक की व्याख्या वाचस्पति मिश्र ने 'न्यायवार्तिकतात्पर्यटीका' के नाम से लिखी है। इस टीका की भी टीका उदयनाचार्य कृत 'ताप्तर्य-परिशुद्धि' है। इस परिशुद्धि पर वर्धमान उपाध्याय कृत 'प्रकाश' है।
न्यायशास्त्र के विकास को तीन कालों में विभाजित किया जा सकता है - आद्यकाल, मध्यकाल तथा अंत्यकाल (1200 ई. से 1800 ई. तक का काल)। आद्यकाल का न्याय "प्राचीन न्याय", मध्यकाल का न्याय "सांप्रदायिक न्याय" (प्राचीन न्याय की उत्तर शाखा) और अंत्यकाल का न्याय "नव्यन्याय" कहा जाएगा।
"न्याय" शब्द से वे शब्दसमूह भी व्यवहृत होते हैं जो दूसरे पुरुष को अनुमान द्वारा किसी विषय का बोध कराने के लिए प्रयुक्त होते है। (देखिये न्याय (दृष्टांत वाक्य)) वात्स्यायन ने उन्हें "परम न्याय" कहा है और वाद, जल्प तथा वितण्डा रूप विचारों का मूल एवं तत्त्वनिर्णय का आधार बताया है। (न्या.भा. 1 सूत्र)
न्यायशास्त्र का प्रयोजन
न्यायविद् विद्वानों ने निश्रेयस को न्यायशास्त्र के अध्ययन का प्रयोजन माना है। नि:श्रेयस का अर्थ है- अपवर्ग, मोक्ष अर्थात् सब प्रकार के दु:खों की आत्यंतिक निवृत्ति। ऐसी निवृत्ति जिसके बाद कभी किसी प्रकार के दु:ख होने की संभावना ही नहीं रह जाती। यही मनुष्य के धर्म, अर्थ, काम और मोक्ष इन चतुर्विध पुरुषार्थों में सर्वश्रेष्ठ पुरुषार्थ है।
न्यायशास्त्र के अध्ययन से पदार्थों का तत्वज्ञान होता है और उससे आत्मतत्व का साक्षात्कार होकर मोक्ष की प्राप्ति होती है। तत्व साक्षात्कार से मिथ्याज्ञान की निवृत्ति, मिथ्याज्ञान की निवृत्ति से राग, द्वेष और मोह रूपी दोषों की निवृत्ति, दोषों की निवृत्ति से अर्ध एवं अर्ध रूप प्रवृत्ति की निवृत्ति से पुनर्जन्म का अभाव और पुनर्जन्म के अभाव से समस्त दु:खों से आत्यंतिक मुक्ति होती है। जैसा कि गौतम ने कहा है :
जिन पदार्थों के तत्त्वज्ञान से मोक्ष होता है उनकी संख्या इस शास्त्र में सोलह मानी गई है; उनके नाम ये हैं :
न्यायशास्त्र के भेद
भारतीय वाङ्मय में न्यायशास्त्र के दो भेद माने जाते हैं- वैदिक न्याय और अवैदिक न्याय। अवैदिक न्याय में बौद्ध न्याय तथा जैन न्याय का समावेश है। वैदिक न्याय में - वैशेषिक न्याय, सांख्य, योग न्याय, पूर्व मीमांसा तथा उत्तर मीमांसा न्याय का समावेश है, किंतु न्यायशास्त्र के नाम से अक्षपाद गौतम के न्यायसूत्र तथा उनके आधार पर निर्मित समस्त प्राचीन अर्वाचीन साहित्य को ही अभिहित किया जाता है।
वैदिक एवं अवैदिक न्याय में अन्तर
वैदिक न्याय में वेद को अकाट्य प्रमाण माना जाता है, किंतु भारतवर्ष में ऐसे भी न्यायशास्त्र प्रचलित हैं, जिन्हें "बौद्धन्याय" और "जैनन्याय" शब्द से व्यवहृत किया जाता है। इन न्यायशास्त्रों में वेद के प्रमाणत्व का बड़े अभिनिवेश से खंडन किया है और इनकी अधिकतर मान्यताएँ वैदिक न्याय से अत्यंत विरुद्ध हैं; किंतु यह होने पर भी ये अपने विकास के लिए वैदिक न्याय के निश्चित रूप से अधमर्ण हैं। यद्यपि इन दोनों के साथ चिर संघर्ष के फलस्वरूप वैदिक न्याय का भी पर्याप्त विकास और परिष्कार हुआ है तथापि उसका एक अपना मौलिक रूप भी है जो इनसे नितांत अप्रभावित है, जब कि इन अवैदिक न्यायों के संबंध में ऐसा प्रतीत होता है कि इसकी मौलिकता भी वैदिक न्याय से पूर्ण प्रभावित है। 400 ई. से 1200 ई. तक का काल अवैदिक न्याय के उत्कर्ष का काल माना जाता है।
न्याय का प्रादुर्भाव
न्यायशास्त्र का भारतवर्ष में कब प्रादुर्भाव हुआ ठीक नहीं कहा जा सकता। नैयायिकों में जो प्रवाद प्रचलित हैं उनके अनुसार गौतम वेदव्यास के समकालीन ठहरते हैं; पर इसका कोई प्रमाण नहीं है। 'आन्वीक्षिकी', 'तर्कविद्या', 'हेतुवाद' का निदापूर्वक उल्लेख रामायण और महाभारत में मिलता है। रामायण में तो नैयायिक शब्द भी अयोध्याकांड में आया है। पाणिनि ने न्याय से नैयायिक शब्द बनने का निर्देश किया है।
न्याय के प्रादुर्भाव के संबंध में साधारणतः दो प्रकार के मत पाए जाते हैं-
आपस्तंब धर्मसूत्र में जो न्याय शब्द आया है उसका पूर्वमीमांसा से ही अभिप्राय समझना चाहिए। माधवाचार्य ने पूर्वमीमांसा का जो सारसंग्रह लिखा उसका नाम 'न्यायमाला-विस्तार' रखा। वाचस्पति मिश्र ने भी 'न्यायकणिका' के नाम से मीमांसा पर एक ग्रंथ लिखा है। पर न्याय के प्राचीनत्व से बंगाल का गौरव समझनेवाले कुछ बंगाली पंडितों का कथन है कि न्याय ही सब दर्शनों में प्राचीन है क्योंकि और सब दर्शनसूत्रों में दूसरे दर्शनों का उल्लेख मिलता है पर न्यायसूत्रों में कहीं किसी दूसरे दर्शन का नाम नहीं आया है। यद्यपि यह नहीं कहा जा सकता कि न्याय सब दर्शनों में प्राचीन है, पर इतना अवश्य कह सकते हैं कि तर्क के नियम बौद्ध धर्म के प्रचार से बहुत पूर्व प्रचलित थे, चाहे वे मीमांसा के रहे हों या स्वतंत्र।
हेमचंद्र ने न्यायसूत्रों पर भाष्य रचनेवाले वात्स्यायन और चाणक्य को एक ही व्यक्ति माना है। यदि यह ठीक हो तो भाष्य ही बौद्ध-धर्म-प्रचार के पूर्व का ठहरता है। क्योंकि बौद्ध धर्म का प्रचार अशोक के समय से और बौद्ध न्याय का आविर्भाव अशोक के भी पीछे महायान शाखा स्थापित होने पर हुआ। पर वात्स्यायन और चाणक्य का एक होना हेमचँद्र के श्लोक (जिसमें चाणक्य के आठ नाम गिनाए गए है) के आधार पर ही ठीक नहीं माना जा सकता। कुछ विद्वानों का कथन है कि वात्स्यायन ईसा की पाँचवीं शताब्दी में हुए। ईसा की छठी शताब्दी में वासवदत्ताकार सुबन्धु ने मल्लनाग, न्यायस्थिति, धर्मकीर्ति और उद्योतकर इन चार नैयायिकों का उल्लेख किया है। इनमें धर्मकीर्ति प्रसिद्ध बौद्ध नैयायिक थे। उद्योतकराचार्य ने प्रसिद्ध बौद्ध नैयायिक दिङ्नागाचार्य के 'प्रमाणसमुच्चय' नामक ग्रंथ का खण्डन करके वात्स्यायन का मत स्थापित किया। 'प्रमाणसमुच्चय' में दिङ्नाग ने वात्स्यायन के मत का खंडन किया था। इससे यह निश्चित है कि वात्स्यायन दिङ्नाग के पूर्व हुए। मल्लिनाथ ने दिङ्नाग को कालिदास का समकालीन बतलाया है, पर कुछ लोग इसे ठीक नहीं मानते और दिङ्नाग का काल ईसा की तीसरी शताब्दी कहते हैं। सुबन्धु के उल्लेख से दिङ्नागाचार्य का ही काल छठी शताब्दी के पूर्व ठहरता है अतः वात्स्यायन को जो उनसे भी पूर्व हुए पाँचवीं शताब्दी में मानना ठीक नहीं। वे उससे पहले हुए होंगे। वात्स्यायन ने दशावयवादी नैयायिकों का उल्लेख किया है, इससे सिद्ध है कि उनके पहले से भाष्यकार नैयायिकों की परम्परा चली आती थी। अस्तु, सूत्रों की रचना का काल बौद्ध धर्म के प्रचार के पूर्व मानना पड़ता है। वैदिक, बौद्ध और जैन नैयायिकों के बीच विवाद ईसा की पाँचवीं शताब्दी से लेकर १३ वीं शताब्दी तक बराबर चलता रहा। इससे खण्डन मण्डन के बहुत से ग्रंथ बने। १४वीं शताब्दी में गंगेशोपाध्याय हुए जिन्होंने 'नव्यन्याय' की नींव डाली।
परिचय
गौतम का न्याय केवल प्रमाण, तर्क आदि के नियम निश्चित करनेवाला शास्त्र नहीं है बल्कि आत्मा, इंद्रिय, पुनर्जन्म, दुःख अपवर्ग आदि विशिष्ट प्रमेयों का विचार करनेवाला दर्शन है। गौतम ने सोलह पदार्थों का विचार किया है और उनके सम्यक् ज्ञान द्वारा अपवर्ग या मोक्ष की प्राप्ति कही है। सोलह पदार्थ या विषय ये हैं - प्रमाण, प्रमेय, संशय, प्रयोजन, दृष्टान्त, सिद्धान्त, अवयव, तर्क, निर्णय, वाद, जल्प, वितण्डा, हेत्वाभास, छल, जाति और निग्रहस्थान। इन विषयों पर विचार किसी मध्यस्थ के सामने बादी प्रतिवादी के कथोपकथन के रूप में कराया गया है।
किसी विषय में विवाद उपस्थित होने पर पहले इसका निर्णय आवश्यक होता है कि दोनों वादियों के कौन कौन प्रमाण माने जायँगे। इससे पहले 'प्रमाण' लिया गया है। इसके उपरान्त विवाद का विषय अर्थात् 'प्रमेय' का विचार हुआ है। विषय सूचित हो जाने पर मध्यस्त के चित्त में संदेह उत्पन्न होगा कि उसका यथार्थ स्वरुप क्या है। उसी का विचार 'संशय' या 'संदेह' पदार्थ के के नाम से हुआ है। संदेह के उपरान्त मध्यस्थ के चित्त में यह विचार हो सकता है कि इस विषय के विचार से क्या मतलब। यही 'प्रयोजन' हुआ। वादी संदिग्ध विषय पर अपना पक्ष दृष्टान्त दिखाकर बदलाता है, वही 'दृष्टान्त' पदार्थ है। जिस पक्ष को वादी पुष्ट करके बतलाता है वह उसका 'सिद्धान्त' हुआ। वादी का पक्ष सूचित होने पर पक्षसाधन की जो जो युक्तियाँ कही गई हैं प्रतिवादी उनके खण्ड खण्ड करके उनके खण्डन में प्रवृत्त होता है। युक्तियों की खंडित देख वादी फिर से और युक्तियाँ देता है जिनसे प्रतिवादी की युक्तियों का उत्तर हो जाता है। यही 'तर्क' कहा गया है। तर्क द्वारा पंचावयवयुक्त युक्तियों का कथन 'वाद' कहा गया है। वाद या शास्त्रार्थ द्वारा स्थिर सत्य पक्ष को न मानकर यदि प्रतिवादी जीत की इच्छा से अपनी चतुराई के बल से व्यर्थ उत्तर प्रत्युत्तर करता चला जाता है तो वह 'जल्प' कहलाता है। इस प्रकार प्रतिवादी कुछ काल तक तो कुछ अच्छी युक्तियाँ देता जायगा फिर ऊटपटाँग बकने लगेगा जिसे 'वितण्डा' कहते हैं। इस वितण्डा में जितने हेतु दिए जायँगे वे ठीक न होंगे, वे 'हेत्वाभास' मात्र होंगे। उन हेतुओं और युक्तियों के अतिरिक्त जान बूझकर वादी को घबराने के लिये उसके वाक्यों का ऊटपटाँग अर्थ करके यदि प्रतिवादी गड़बड़ डालना चाहता है तो वह उसका 'छल' कहलाता है और यदि व्याप्तिनिरपेक्ष साधर्म्य वैधर्म्य आदि के सहारे अपना पक्ष स्थापित करने लगता है तो वह 'जाति' में आ जाता है। इस प्रकार होते होते जब शास्त्रार्थ में यह अवस्था आ जाती है कि अब प्रतिवादी को रोककर शास्त्रार्थ बन्द किया जाय तब 'निग्रहस्थान' कहा जाता है।
न्याय का मुख्य विषय है प्रमाण । 'प्रमा' नाम है यथार्थ ज्ञान का । यथार्थ ज्ञान का जो करण हो अर्थात् जिसके द्वारा यथार्थ ज्ञान हो उसे प्रमाण कहते हैं। विभिन्न दर्शनों में प्रमाणों की संख्या अलग-अलग है। गौतम ने चार प्रमाण माने हैं- प्रत्यक्ष, अनुमान, उपमान और शब्द ।
लूटेरी दुल्हन
लूटेरी दुल्हन इमेजिन टीवी का एक टेलीविजन धारावाहिक है जो अनाथ लड़की बिलो की कहानी कहता है। बिल्लो को शुरू में कृष्णा गोकानी ने निभाया था, जिसे बाद में मई 2011 में सुप्रिया कुमारी ने बदल दिया। शो का प्रीमियर 28 मार्च 2011 को हुआ और 11 अगस्त 2011 को समाप्त हुआ।
यह शो राजस्थान और हरियाणा पर आधारित दूल्हे की धोखाधड़ी की घटनाओं की वास्तविक घटनाओं से प्रेरित है।
लगभग ₹1.5 करोड़ के बजट वाली इस श्रृंखला की शुरुआत से ही दर्शकों की संख्या कम थी। कम दर्शकों की वजह से नुकसान होने के कारण, जून 2011 में सुप्रिया कुमारी और मृणाल जैन को छोड़कर पूरी कास्ट के बाहर निकलने के साथ-साथ लागत कुशल अभिनेताओं के साथ 17 सदस्यों की एक नई कास्ट के साथ इसमें सुधार हुआ। हालांकि यह भी उनके काम नहीं आया और अगस्त 2011 में श्रृंखला रद्द कर दी गई।
कहानी
लूटेरी दुल्हन एक हरियाणवी परिवार द्वारा गोद ली गई एक लड़की बिलो की कहानी है, जो खुद को उत्तर प्रदेश के साड़ी व्यापारियों के रूप में पेश करती है। उनका असली व्यवसाय 70 से अधिक पुरुषों को ठगना है जो युवा महिला से शादी करना चाहते हैं और फिर अपना कीमती सामान लेकर भाग जाते हैं।
यह शो पूरी तरह से सच्ची घटनाओं पर आधारित है। यूपी की बिल्लो (नायक) अपने परिवार के साथ लोगों से झूठा शादी करके लूटने का व्यवसाय चलाती है और फिर शादी के तुरंत बाद कीमती सामान लेकर भाग जाती है। परिवार अन्यथा एक साड़ी की दुकान का मालिक है और उनके पड़ोसियों को लगता है कि वे अपना जीवन यापन करते हैं। बिलो को इसी परिवार ने पाला और प्रशिक्षित किया है, केवल चोर व्यवसाय के लिए। बिल्लो अपने माता-पिता से अलग हो गई थी, जब वह बहुत छोटी थी, उनके गाँव में भीषण बाढ़ के कारण। हर बार जब बिलो एक नए 'लक्ष्य' से शादी करता है, तो वह उम्मीद करती है कि वह किसी भी तरह मेहमानों और परिवारों के बीच अपने असली परिवार को फिर से ढूंढ लेगी।. .
इस तरह की एक और शादी में, बिल्लो अपने असली पिता से मिलता है, और वह उसका कन्यादान करता है। बिलो फैसला करता है कि चूंकि उसके असली पिता ने उसे शादी में दे दिया है, यह उसके लिए एक पवित्र रिश्ता है। वह इस आदमी को धोखा नहीं देगी; यही वह है जिसके साथ वह घर बसाएगी। वह अपने पति अभिनव को अपनी असली पहचान बताती है लेकिन, इस बार खेल उसके ऊपर है। अभिनव पहले से ही एक बीमार पत्नी के साथ शादीशुदा है, जिसके इलाज के लिए अब उसे बिलो को लुटेरी दुल्हन के रूप में काम करते रहने की आवश्यकता है।
वे एक नई पीड़िता को लूटते हैं और सुमन के साथ उसके इलाज के लिए दूसरे शहर भाग जाते हैं, क्योंकि पुलिस उनके पीछे थी। यह कुछ ऐसा था जिसके बारे में सुमन को पता नहीं था क्योंकि वह और अधिक बीमार हो जाती है; उन्होंने यह सब आपातकाल में किया। सुमन नहीं बच पाई। जब उसके पास कुछ दिन शेष रह गए तो उसने कहा कि उसकी अंतिम इच्छा यही होगी कि वह अपने ससुराल लौट सके।
अभिनव दादा, दादी, उसके पिता, उसकी माँ, उसके चाचा, चाचा की पत्नी, उसके छोटे चाचा और उसकी पत्नी, उसकी दो छोटी बहनों और छोटे भाई के साथ एक अमीर परिवार से ताल्लुक रखता था। लेकिन उनके पिता ने सुमन को अपनी बहू के रूप में स्वीकार नहीं किया। उसके कारण, उसे संदेह था कि उसके पिता जो उनका क्लीनर था, एक चोर था जो सच नहीं था।
परिवार की वजह से सुमन आखिरी वक्त पर घर आई जब वह जिंदा थी। वहां उसकी तबीयत खराब हो गई और वे उसके कमरे में चले गए। आखिरी बात उसने अभिनव से कही कि वह बिल्लो की मृत्यु के बाद उसे अपनी पत्नी के रूप में स्वीकार करने का वादा करेगा। परिवार में सभी को लगता था कि बिल्लो सुमन की बहन है।
कुछ देर बाद अभिनव का भाई घर से कुछ देर बाहर रहने के बाद वापस घर आ गया। उसे बिल्लो से प्यार हो गया और अभिनव को भी।
मार्तंडराव मुकने
महाराजा मार्तंडराव मुकने उर्फ विक्रमसाहजी मुकने (पांचवें) (१७ नवंबर १८८५ - १० दिसंबर १९२७) जव्हार रियासत के कोली महाराजा थे। मार्तंडराव महाराजा मल्हारराव मुकने के छोटे पुत्र थे। मार्तंडराव नरेन्द्रमण्डल के सदस्य थे।
महाराजा मार्तंडराव मुकने महाराजा गणपतराव मुकने के छोटे भाई थे। महाराजा गणपतराव मुकने की मृत्यु के पश्चात महाराजा मार्तंडराव मुकने ने १६ नवंबर १९१७ को जव्हार रियासत की राजगद्दी संभाली थी। उन्होंने राज्य में कृषि क्षेत्र में सुधार किया। उन्होंने प्रथम विश्व युद्ध में लड़ाई लड़ी और उन्हें ब्रिटिश सरकार ने वंशानुगत 9-बंदूक की सलामी से सम्मानित किया गया। 1927 में उनका निधन हो गया जब उनका बेटा यशवंत राव मुकने केवल दस साल का था। उनका उत्तराधिकारी उनका बेटा बना।
चिपो मुगेरी-तिरिपानो
चिपो स्पाइवे मुगेरी-तिरिपानो (जन्म 2 मार्च 1992) जिम्बाब्वे की एक क्रिकेटर हैं जो ज़िम्बाब्वे की राष्ट्रीय महिला टीम की कप्तान थीं। वह एक ऑलराउंडर है जो बाएं हाथ से बल्लेबाजी करती है और दाएं हाथ की मध्यम गति की गेंदबाज है।
क्वीटो
सैन फ़्रांसिस्को दे कितो, प्रायं कितो नाम से प्रसिद्ध शहर एक्वादोर की राजधानी है।
अमय खुरासिया
अमय खुरासिया  उच्चारण <small class="metadata audiolinkinfo" style="cursor:help;">(मदद·जानकारी) (जन्म १८ मई १९७२, जबलपुर,मध्य प्रदेश में) एक पूर्व भारतीय क्रिकेटर हैं। वह बाएं हाथ के बल्लेबाज और एक धीमी गति से बाएं हाथ के गेंदबाज है।
करीयर
अपने प्रथम श्रेणी कैरियर १९८९-९० से शुरु की, जिसमें लगातार तीन सत्र (१९९०-९१ से १९९३-९४ भी शामिल हैं)।
इन्होंने अपने वनडे कैरियर की शुरुआत एक तेज-तरार ४५ गेंदों में ५७ रन  बनाकर की थी जो कि श्रीलंका के ख़िलाफ़ पुणे में पेप्सी कप त्रिकोणीय राष्ट्र टूर्नामेंट 1999 में खेला गया। सन १९९९ में अपनकरीयर के १२ में से १० वनडे मैच खेले थे।
२००१ में, वापसी के बाद वनडे में २ आखिरी मैच  श्रीलंका के ख़िलाफ़ एक त्रिकोणीय शृंखला में खेली बिना किसी भी सफलता के। उन्होंने प्रदर्शन नहीं किया था, अच्छी तरह से गेन्द पर पकड नहीं थी व कई अवसरों पर, छोटी गेंदों को सम्भालने में वह विफल रहे है।
अमय खुरासिया ने २२ अप्रैल, २००७ से प्रथम श्रेणी क्रिकेट से संन्यास की घोषणा की। बाद में, मध्य प्रदेश रणजी टीम से हटा दिया गया था। उन्होंने संवाददाताओं से कहा, वह खेल की सेवा कोचिंग के माध्यम से करना चाहते है। वह तीन स्तर के एकमात्र कोच है मध्य प्रदेश में।
हिंदी प्रवासी साहित्य
हिंदी प्रवासी साहित्य के रचनाकार भारत के मूल नागरिक नहीं होते हैं। उनके द्वारा लिखा गया साहित्य ही प्रवासी साहित्य के अंतर्गत आता है।
कांभोजिपेट, चेन्नूर‌ मण्डल
कांभोजिपेट, चेन्नूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
सिगौलीं, रानीखेत तहसील
सिगौलीं, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
ब्रजराजनगर
ब्रजराजनगर (Brajarajnagar) भारत के ओड़िशा राज्य के झारसुगुड़ा ज़िले में स्थित एक नगर है।
अटवा दुर्ग
गोपालगंज जिले में बसा एक छोटा-सा गाँव है। यह हथुवा से ९ किलोमीटर पश्चिम में अवस्थित है।
अनन्त गोपाल शेवड़े
अनन्त गोपाल शेवड़े (१९११ - १९७९) हिन्दी के प्रसिद्ध उपन्यासकार एवं लघुकथाकार थे। वे मराठी भाषी थे किंतु हिंदी में उन्होंने स्तरीय साहित्य सृजन किया। उनके उपन्यास 'ज्वालामुखी' का भारत की 14 भाषाओं में अनुवाद कराया गया। उनके एक अन्य उपन्यास 'मंगला' को ब्रेल लिपि में भी प्रकाशित किया गया था। अनंत गोपाल शेवड़े के प्रयासों से 1976 में नागपुर में प्रथम विश्व हिंदी सम्मेलन आयोजित हुआ था। उनके 'मृगजाल' नामक उपन्यास पर उन्हें मध्य प्रदेश हिन्दी परिषद का सम्मान प्रदान किया गया।
जीवनी
अनन्त गोपाल शेवड़े का जन्म मध्य प्रदेश के छिन्दवाड़ा जिले के सौसर नामक स्थान पर हुआ था।
चन्द्रवर्मन चन्देल(हैहय-चन्देल शासक)
चन्द्रवर्मन या चन्द्रवर्मन चन्देल (831-845 ई0)(उपनाम नन्नुकदेव) चन्देरी के राजा थे। उन्होंने महोबा नगर को बसा उसे अपनी राजधानी बना जेजाकभूक्ति के चन्देल राजवंश की स्थापना की। महोबा के शीलालेख के अनुसार वे चन्द्र देव के मानस पुत्र थे। उन्होंने अरबों के खिलाफ प्रतिहार राजाओं का साथ दिया।
प्रारंभिक जीवन
खजुराहों के शिलालेख के अनुसार जेजाकभुक्ति के चन्देल राजवंश के संस्थापक चन्द्रवर्मन का जन्म चन्द्रवंशी यादवों की प्रमुख शाखा वृष्णीकुल (हैहय) में हुआ था। चन्द्रवर्मन के पिता का नाम भूभुजामवर्मन चन्देल एवं माता का नाम सूर्यकमला देवी था, जो की काशी के सामंतराजा की पुत्री थी।
कुल का परिचय
चन्देल राजपुत या क्षत्रिय मूलत: हैहयवंश के ब्रम्हक्षत्रिय थे (श्रेष्ठता में ब्राम्हण के समान क्षत्रिय), जिस कारण वो कुछ पीढ़ी का अंतराल देकर चन्द्रात्रेय गोत्रिय यानी राजवंश के चन्देल राजपुत ब्राम्हण कन्या से विवाह कर सकते थे जिस कारण उनके कुछ ब्राह्मण राज्य को पराजित करने पे संधि विवाह हुए।
चन्द्रवर्मन अपने पिता के समान तेजस्वी, वीर और पराक्रमी था। सोलह वर्ष की आयु में, वह एक शेर या बाघ को बिना हथियार के मार सकता था। पुत्र के असाधारण पराक्रम को देखकर उन्हें तपस्या पर जाने की सलाह दी तब चन्द्रवर्मन ने भगवान चन्द्रदेव की कठोर तपस्या की, जिन्होंने चन्द्रवर्मन को पत्थर का एक पत्थर भेंट किया और उन्हें खजुराहो एवं महोबा का राजा बनाया। पारस पत्थर से लोहे को सोना बनाया जा सकता था।
राज्यकाल
शिलालेखो के अनुसार अपने पिता राजा भूभुजामवर्मन चन्देल की मृत्यु के वक्त वो 6 वर्ष के थे। 831 ईस्वी में 16 वर्ष के आयु में उनके मानस पिता भगवान चंद्र देव ने महोबा के राजसिंहासन पे उनका राज्याभिषेक किया जो की महोबा के मंदिर में इंकित है। जेजाकभुक्ति के चन्देल राजवंश के प्रथम महान एवं अत्यंत प्रजापाल राजा थे। यहां तक की उनकी प्रजा ने ऐसे राजा को पाकर उनके जन्मदिवस पे महोबा का महोत्सव यानी महोबा का त्योहार एवं मेला शुरू कराया। उन्होंने अरबों के खिलाफ प्रतिहार राजाओं का साथ दिया एवं अरबों को खदेड़ने में कामयाब रहे। चन्द्रवर्मन सोलह वर्ष की आयु में, वह एक शेर या बाघ को बिना हथियार के मार सकते थे। चन्द्रवर्मन ने उत्तराधिकार में लगातार कई युद्ध जीते। उसने कालिंजर का विशाल किला बनवाया। अपनी माँ के कहने पर, चन्द्रवर्मन ने खजुराहो में तालाबों और उद्यानों से आच्छादित 85 अद्वितीय स्वर्ण मंदिरों का निर्माण किया और अपनी ब्रह्मक्षत्रिय स्थिति को जारी रखने के लिए यज्ञ किया। चन्द्रवर्मन और उनके उत्तराधिकारियों ने खजुराहो में कई मंदिरों का निर्माण करवाया।
मिकोयान-गुरेविच मिग-6
मिकोयान-गुरेविच मिग-6 (Mikoyan-Gurevich MiG-6) द्वितीय विश्व युद्ध के समय सोवियत संघ द्वारा मैदान डिजाइन किया गया ग्राउंड अटैक विमान था।
चन्द्रवर्मन चन्देल(हैहय-चन्देल शासक)
राज्यकाल
चन्द्रवर्मन ने कई बार अरबों के आक्रमण को रोका। उनके तीरंदाजी कौशल की तुलना महान नायक अर्जुन से करता है । यह उनकी विनम्रता और उदारता की प्रशंसा करता है, और उन्हें "अपनी प्रजा का आनंद" कहता है।
मिकोयान-गुरेविच मिग-6
ओकेबी मिकॉयन-गुरेविच की स्थापना करते समय, आर्टेम मिकोययन और मिखाइल गुरेविच ने अपने पूर्व नियोक्ता पोलिकारपोव से दो बुनियादी डिजाइनों का इस्तेमाल किया। पहले से अंततः मिकोयान-गुरेविच मिग-1 को विकसित किया गया था। और दूसरा परियोजना 65 थी। उन्होंने परियोजना 65 पर एक तथाकथित टीएससी (तजास्कली श्टुरमोविक) के एक प्रतिस्पर्धी मॉडल के रूप में इलुशुइन आईएल-2 पर काम किया। केवल कागजी कार्रवाई की गई थी। सुखोई द्वारा इसी प्रकार का एक समानांतर विकास किया गया था, जिससे सुखोई एसयू-6 का विकास किया गया था।
डूंगरराम पंवार
डूंगरराम पंवार एक भारतीय राजनीतिज्ञ तथा पूर्व राजस्थान सरकार में मंत्री थे। वे पूर्व राजस्थान विधानसभा में विधायक थे।
जलविरोधी
जलविरोधी (hydrophobic) या जलविरागी ऐसा अणु या आण्विक इकाई होती है जो जल को स्वयं से दूर रखने की चेष्टा प्रतीत करता हुआ लगता है, यानि जल से आकर्षित होने की बजाय अपकर्षित प्रतीत होता है। ध्यान योग्य है कि यह वास्तव में जल से दूर नहीं रहता बल्कि जल के अणु एक दूसरे से आकर्षित होते हैं और जलविरोधी पदार्थों से नहीं, जिस से जल अपने-आप में सिकुड़कर जलविरोधी पदार्थों को अपने से अलग कर लेता है। इस से विपरीत जलस्नेही पदार्थ पानी के अणुओं से आकर्षित होते हैं।
मतासी गाँव, हलसी (लखीसराय)
मतासी हलसी, लखीसराय, बिहार स्थित एक गाँव है।
आदर्श स्थल
प्रकृति के अनुपम सौंदर्य के बीच यह आध्यात्मिक गांव भी है। पूर्वजों की असीम शिवभक्ति के फलस्वरूप भगवान शिव का स्वयंभू प्रादुर्भाव हुआ है। सिद्धनाथ महादेव के स्वरूप में विराजमान शिवलिंग की वर्षों से पूजा अर्चना होती रही है। उनके असीम अनुकंपा से प्रतिदिन सांध्यबेला में रामधुनी कभी नहीं रुकती है। ग्रामवासियों की अगाध श्रद्धा ने शिव का कृपा पात्र बना दिया है । शैक्षिक,बौद्धिक और भौतिक संपन्नता से परिपूर्ण आध्यात्मिकता से भी लबालब है। राजीव रंजन शुक्ला
आठयन, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
काइटसर्फिंग
काइटबोर्डिंग पानी की सतह पर खेला जाने वाला एक खेल है जिसके तहत वॉटरबोर्डिंग, स्नोबोर्डिंग, विंड्सर्फिंग, सर्फिंग, पैराग्लाइडिंग, स्केटबोर्डिंग और जिमनॅस्टिक जैसे खेलों के अवयवों को मिलाकर एक साहसिक खेल बनाया गया है। एक काइट बोर्डर हवा की ताक़त का प्रयोग करके एक विशाल आकर वाले पावर काइट बोर्ड को पानी की सतह पर चलता है। काइट बोर्ड देखने में किसी बिना बंधन अथवा पट्टी वाले वेकबोर्ड अथवा एक छोटे सर्फ बोर्ड की तरह ही लगता है।
काइटबोर्डिंग की कई सारी भिन्न विधाएँ हैं जैसे कि फ्रीस्टाइल, फ्रीराइड, डाउन राइडर्स, स्पीड, कोर्स राइडिंग, जंपिंग और लहरों में काइटसर्फिंग. काइटसर्फिंग, काइटबोर्डिंग की लहरों पर सवारी करने की एक खास विधा है जिसमे सामान्य सर्फबोर्ड अथवा इस कार्य के लिए खास तौर पर बनाए गये बोर्ड का प्रयोग किया जाता है। साल २०१२ में आई. एस. ए. एफ. और आई. के. ए. ने दुनिया भर में काइट सरफर्स की अनुमानित संख्या १.५ मिलियन बताई थी। काइट गियर की बिक्री का वैश्विक व्यापार २५० मिलियन डालर के आसपास था।
इतिहास
१८वी शताब्दी में जॉर्ज पॉकक ने बड़े आकार वाली काइट का प्रयोग गाड़ियों को सतह पर और नावों को पानी में खींचने के लिए किया। इसमे उसी चार-स्तरीय नियंत्रण प्रणाली का प्रयोग किया गया था जो आज भी प्रचलित है। गाड़ियाँ और नाव दोनो हो मुड़ने और आगे बढ़ने में सफल रहे थे। इन काइट्स को काफ़ी समय तक उड़ाने में भी सफलता मिली थी। इसका तत्कालिक उद्देश्य था हॉर्स पवार को काइट पावर से स्थांतरित करना क्योंकि उस समय लगने वाला हॉर्स टॅक्स काफ़ी अलोकप्रिय हो गया था।
साल १९०३ में विमानन जगत के प्रणेता सॅम्यूल कोडी ने एक ऐसी काइट का विकास किया जिसके द्वारा उन्होने एक छोटी सी नाव में इंग्लीश चॅनेल को पार करने में सफलता प्राप्त की। १९७० के दसक में पहले केव्लर और फिर स्पेकट्रा फ्लाइयिंग लाइन्स के विकास के कारण अधिक सुगमता से नियंत्रित की जा सकने वाली काइट्स का निर्माण हुआ और इसके वास्तविक उपयोग में वृद्धि हुई। १९७८ में इयान डे द्वारा फ्लेक्सी फाय्ल काइट द्वारा चालित टॉर्नेडो कॅटमरॅन ने ४० किलोमीटर प्रति घंटा से भी अधिक की रफ़्तार हासिल की।
अक्तूबर १९७७ में हॉलॅंड के गिजसबेर्टूस अद्रियानूस पनह्ईसे ने काइटसर्फ़िंग में विश्व का पहला पेटेंट हासिल किया। इस पेटेंट के तहत एक खास प्रकार के पानी में खेले जाने वाले खेल का विवरण है जो सर्फ बोर्ड की ही तरह के एक तैरने वाले बोर्ड पर खेला जाता है। इसके तहत बोर्ड पर सवार चलाक की पोशाक से ट्रपीज़ टाइप बेल्ट से बँधा एक पैराशूट टाइप का वायु प्रेरक यंत्र चालक को आगे खींचता है। हालाँकि इस पेटेंट से किसी भी तरह के व्यापारिक लाभ की प्राप्ति नहीं हुई फिर भी इसी कारण पनहुसे को काइटसर्फिंग का प्रणेता माना जाता है।
१९८० के दसक में कनोए, आइस स्केट्स, स्नो स्की, वॉटर स्की और रोलर स्केट्स को काइट के साथ जोड़ने के कई प्रयास किए गये जिनमे से कुछ सफ़ल भी रहे।
१९७० के पूरे दसक और १९८० के दसक के प्रारंभिक कुछ वर्षो की मेहनत के बाद जर्मनी के डीटर स्ट्रसिल्ला ने पहले पैराशूट स्कीइंग और फिर एक काइट स्कीइंग प्रणाली का विकास किया जिसमे एक स्वनिर्मित पैराग्लाइडर और एक बॉल स्विवेल सॉकेट की सहायता से पायलट को हवा आने की दिशा में उड़ाने और ऊपर उठने के अलावा अपनी इच्छा से हवा में उठ सकने में भी सहायता मिली। स्ट्रसिल्ला और उके स्विस साथी आंड्ररा कून ने बाद में इसी खोज के माध्यम से सर्फबोर्ड्स. स्नो बोर्ड्स, ग्रस्स्कीएस और स्वनिर्मित बग्घियों से काइट के संयोजन में भी सफलता प्राप्त की। १९७९ में उसके द्वारा प्राप्त किए गये एक पेटेंट में पहली बार काइटसर्फिंग के लिए फुलाए जा सकने वाले काइट के डिज़ाइन का वर्णन किया गया है।
नवंबर १९८४ में फ्रांस के अट्लॅंटिक कोस्ट में रहने वाले ब्रूनो लिगिजोनक्स और डॉमिनीक लिगिजोनक्स नाम के दो भाईओं ने फुलाए जा सकने वाले काइट के डिज़ाइन का पेटेंट करा लिया और इसी का प्रयोग कर कई कंपनियों ने अपने उत्पाद विकसित किए। १९९० में आशबरटन, न्यूज़ीलॅंड में रहने वाले पीटर लिन ने व्यावहारिक तौर पर काइट बग्गीईग की शुरुआत की। लिन ने आधुनिक पेरफाय्ल काइट के पूर्व रूप से एक तीन पहियों वाली बग्गी को जोड़ा. काइट बग्गीईग दुनिया भर में बहुत लोकप्रिय हुई और १९९९ तक करीब १४०० काइट बग्गी बेची जा चुकी थी।
बग्गीईग की सफलता के समानांतर रोएसएलेर्स पिता-पुत्र द्वारा यू. एस. ए में और लिगिजोनक्स बंधुओ द्वारा फ्रांस में आधुनिक काइट सर्फिंग का स्वरूप भी विकसित हो रहा था। बोयिंग कंपनी में एरोडाइनैमिक अभियंता के पद पर कार्यरत बिल रोएसएलेर और उनके पुत्र केरी रोएसएलेर ने "काइट स्की" सिस्टम का पेटेंट करवाया.
माणा कभङा, कांडा तहसील
माणा कभङा, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
काइटसर्फिंग
इतिहास
साल १९९९ तक काइटसर्फिंग एक प्रमुख खेल के रूप में जानी जाने लगी और नैस और नील प्राइड जैसे निर्माताओं के कारण इस खेल के उपकरण भी आसानी से मिलने लगे। विंडसर्फिंग और सर्फिंग के बोर्ड्स पर आधारित एक ही दिशा में जाने वाले बोर्ड्स ही काइट सर्फिंग के भी प्रमुख उपकरण बन गये। २००१ के बाद से ट्विन-टिप बाई-डायरेक्सनल बोर्ड्स वॉटर राइडर्स के पसंदीदा उपकरण बन गये हालाँकि सर्फिंग के लिए अभी भी एक ही दिशा में जाने वाले बोर्ड्स ही प्रचलित थे। मई २०१२ में काइट सर्फिंग के कोर्स रेसिंग स्टाइल को विंडसर्फिंग की जगह रियो ओलंपिक्स २०१६ के लिए चुना गया। हालाँकि नवंबर २०१२ में आई. एस. ए. एफ. की जनरल असेंब्ली की डू लॉहेर, आयरलैंड में हुई बैठक के दौरान मतदान के बाद इस फ़ैसले को पलटते हुए आर. एस. एक्स. विंडसर्फिंग को दुबारा ओलंपिक्स में शामिल कर लिया गया। यह अपने तरह का एक असाधारण फ़ैसला था जिसमे आई. एस. ए. एफ. के सदस्य देशों ने आई. एस. ए. एफ. काउन्सिल के फ़ैसले को बदला था। इस तरह कम से कम २०२० तक काइट सर्फिंग ओलंपिक्स से बाहर ही रहेगी.
मई २०१३ के मध्य में आई. एस, ए. एफ. ने २०२० ओलंपिक्स में काइट सर्फिंग को ग्यारहवें पदक वाले खेल के रूप में शामिल करने का अनुरोध किया और साथ-ही-साथ आर. एस. एक्स. विंडसर्फिंग की महिला और पुरुष वर्ग की स्पर्धाओं सहित वर्तमान १० स्पर्धाओं को २०२० और २०२४ ओलंपिक्स में भी शामिल रखने का निर्णय लिया।
इस बीच २०१८ में ब्यूनॉस एरिस, अर्जेंटीना में होने वाले यूथ ओलंपिक्स में काइट सर्फिंग को एक अधिकारिक स्पर्धा के रूप में शामिल कर लिया गया है।
बेलगॉरॉड का झंडा
बेलगॉरॉड का झंडा बेलगोरोद, बेलगॉरॉड क्षेत्र, रूसी संघ के शहर के आधिकारिक प्रतीकों (हथियारों के कोट के साथ) में से एक है। झंडा शहर के निवासियों की एकता और मेलजोल का प्रतीक है।
वर्तमान ध्वज को 22 जुलाई, 1999 को बेलगॉरॉड सिटी काउंसिल ऑफ डेप्युटी नंबर 321 के निर्णय द्वारा अनुमोदित किया गया था और 2002 में पंजीकरण संख्या 978 के साथ रूसी संघ के राज्य हेराल्डिक रजिस्टर में दर्ज किया गया था।
विवरण
बेलगॉरॉड शहर का झंडा (नीला कैनवास जिसके नीचे एक सफेद पट्टी है) में एक पीले शेर को दर्शाया गया है जो अपने पिछले पैरों पर खड़ा है, जिसके ऊपर एक सफेद ईगल उड़ रहा है। शहर के प्रतीक 300 साल से अधिक पुराने हैं और पीटर I के शासनकाल के दौरान दिखाई दिए। रूसी ज़ार ने पोल्टावा (1709) की लड़ाई में स्वेड्स पर जीत के सम्मान में बेलगोरोद के लोगों को हथियारों का कोट भेंट किया। 1712 में, बेलगॉरॉड रेजिमेंट के बैनर पर हथियारों के कोट को चित्रित किया गया था, जिसने दुश्मन को हराया और 1727 में यह नवगठित प्रांत का प्रतीक बन गया।
बेलीज़ क्रिकेट टीम
बेलीज राष्ट्रीय क्रिकेट टीम अंतरराष्ट्रीय क्रिकेट में बेलीज़ के देश का प्रतिनिधित्व करती है। टीम का आयोजन बेलीज नेशनल क्रिकेट एसोसिएशन द्वारा किया जाता है, जो 1997 से अंतर्राष्ट्रीय क्रिकेट परिषद (आईसीसी) का संबंध सदस्य और 2017 से सहयोगी सदस्य है। ब्रिटिश होंडुरास का प्रतिनिधित्व करने वाली एक टीम ने 1960 में डेब्यू किया था, जब वेस्ट इंडीज के 1959-60 के दौरे के बाद इंग्लैंड का दौरा हुआ था। बेलीज का पहला अंतर्राष्ट्रीय टूर्नामेंट 2004 आईसीसी अमेरिका चैम्पियनशिप के लिए क्वालीफायर था, और टीम ने तब से आईसीसी अमेरिका टूर्नामेंट में नियमित रूप से प्रतिस्पर्धा की है।
अप्रैल 2018 में, आईसीसी ने अपने सभी सदस्यों को पूर्ण ट्वेंटी-20 अंतरराष्ट्रीय (टी20ई) दर्जा देने का फैसला किया। इसलिए, 1 जनवरी 2019 के बाद बेलीज और अन्य आईसीसी सदस्यों के बीच खेले जाने वाले सभी ट्वेंटी-20 मैच एक पूर्ण टी20ई होंगे।
अमरत्व
अमरत्व से तात्पर्य है अजरता व अमरता अर्थात् अमरत्व प्राप्त मनुष्य या प्राणी अब युगों, कालों तक जीवित रह सकता है । देवता व असुरों के द्वारा हुए सागर मंथन के दौरान भी समुद्र से अमृत की उत्पति हुई तथा जिसे देवताओं ने ग्रहण किया था। रामायण में जिस प्रकार भगवान श्री राम ने हनुमान,जामवंत व अन्य कई देवताओ को अमरता प्रदान की थी जिसके बाद वह अपने यथार्थ नारायण रूप के साथ अपने निज लोक को चले गए।
मुर्शिदाबाद जिला
मुर्शिदाबाद  भारत के पश्चिम बंगाल राज्य का एक प्रशासकीय जिला है। इसका मुख्यालय बहरामपुर में स्थित है। अनेक धर्मो, जातियों और संस्कृतियों का संगम मुर्शिदाबाद पश्चिम बंगाल में स्थित है। यहां पर पर्यटक बौद्ध, ब्राह्मण, वैष्णव, जैन और ईसाई धर्म का अनूठा संगम देख सकते हैं। इनके अलावा यह अपने ऐतिहासिक और प्राकृतिक पर्यटक स्थलों के लिए भी पूरे विश्व में जाना जाता है। यहां पर भागीरथी नदी बहती है जो मुर्शिदाबाद को दो भागों बांटती है। भागीरथी के मनमोहक दृश्य देखने पर्यटक दूर-दूर से यहां आते हैं। नदी के आस-पास का क्षेत्र भी काफी सुन्दर और आकर्षक है। यहां पर पर्यटक बेहतरीन पिकनिक का आनंद ले सकते हैं। पिकनिक मनाने के बाद मुर्शिदाबाद में मनोहारी पर्यटक स्थलों की सैर भी की जा सकती है।
हजारद्वारी पैलेस
हजारद्वारी पैलेस मुर्शिदाबाद का सबसे प्रमुख पर्यटक स्थल है। इस पैलेस में लगभग 1000 द्वार हैं जिनमें से 100 असली हैं। यह तीन मंजिला भवन है और लगभग 41 एकड़ में फैला हुआ है। इसका निर्माण डंकन मैकलियोड ने 1837 ई. में मीर जाफर के उत्तराधिकारी नवाब नजीम हूमांयू जाह के लिए यूरोपीयन शैली में किया था। यह महल बहुत खूबसूरत है। इसके मनोरम दृश्य देखना पर्यटकों को बहुत पसंद आता है।
पैलेस देखने के बाद पर्यटक यहां पर बने संग्रहालय में घूमने जा सकते हैं। इसमें शाही घरानों और नवाबों के जीवन से जुड़ी आकर्षक वस्तुंए देखी जा सकती हैं। जिनमें हथियार, सुन्दर पेंटिग्स, हाथी दांत से बनी वस्तुएं और शानदार कलाकृतियां प्रमुख हैं। इस संग्राहलय में पर्यटक 2700 से अधिक हथियारों को देख सकते हैं। इन हथियारों में नवाब अलीवर्दी खान, सिराजुद्दौला और उनके दादाजी की तलवारें प्रमुख हैं। यहां घूमने के बाद पर्यटक विन्टेज कारों का अदभूत संग्रह भी देख सकते हैं। इन कारों का प्रयोग शाही घराने के सदस्य किया करते थे। संग्राहलय और पैलेस देखने के बाद पर्यटक यहां पर बने पुस्तकालय में भी घूमने जा सकते हैं। पुस्तकालय में घूमने के लिए पर्यटकों को पहले विशेष अनुमति लेनी पड़ती है।
निजामत इमामबाड़ा
जहां पर निजामत इमामबाड़ा स्थित है वहां पर पहले सिराजुद्दौला का इमामबाड़ा था लेकिन वह आग लगने के कारण बर्बाद हो गया था। उस इमामबाड़े के स्थान पर निजामत इमामबाड़े का निर्माण किया गया। इसका निर्माण 1847 ई. में हुमांयू जाह के पुत्र नवाब नजीम मंसूर अली खान ने हजारद्वारी पैलेस के पास कराया था। बंगाल में स्थित यह इमामबाड़ा पूरे भारत में सबसे बड़ा इमामबाड़ा है।
कटरा मस्जिद
विशाल गुम्बद और ऊंची मिनारों के लिए प्रसिद्ध कटरा मस्जिद बहुत खूबसूरत है। इसका निर्माण नवाब मुर्शिद कुली खान ने 1723-24 ई. में कराया था। इस मस्जिद के आकर्षक दृश्य देखना पर्यटकों को बहुत पसंद आता है। मस्जिद के साथ पर्यटक यहां पर नवाब साहब की कब्र भी देख सकते हैं जो सीढ़ियों के पास स्थित है।
जहांकोसन तोप
कटरा से 1 कि॰मी॰ की दूरी पर स्थित जहांकोसन तोप बहुत खूबसूरत है। इस तोप का निर्माण ढ़ाका के शिल्पकार जनार्दन कर्माकर ने 17वीं शताब्दी में किया था। यह तोप लगभग 17.5 फीट लंबी है। जहांकोसन तोप देखने के बाद पर्यटक कदम शरीफ मस्जिद घूमने जा सकते हैं। यह मस्जिद बहुत खूबसूरत है और पर्यटकों को बहुत पसंद आती है।
आवागमन
मुर्शिदाबाद के बेहरामपुर में पर्यटकों के लिए रेलवे स्टेशन का निर्माण किया गया है। सियालदह स्टेशन से भागीरथी एक्सप्रैस और लालगोला सवारी गाड़ी से पर्यटक आसानी से बेहरामपुर तक पहुंच सकते हैं।
प्रधानमंत्री कौशल विकास योजना
प्रधानमंत्री कौशल विकास योजना (PMKVY)। इसे प्रधानमंत्री यूथ ट्रेनिंग प्रोग्राम के नाम से भी जाना जाता है। भारत सरकार ने इस योजना को जुलाई 2015 में शुरू किया गया था। इस योजना के तहत 2020 तक एक करोड़ युवाओं को प्रशिक्षण (ट्रेनिंग) देने की योजना बनाई गई थी। इस योजना का उद्देश्य ऐसे लोगों को रोजगार मुहैया कराना है जो कम पढ़े-लिखे हैं या बीच में स्कूल छोड़ देते हैं।
इस योजना में तीन महीने, छह महीने और एक साल के लिए रजिस्ट्रेशन होता है। कोर्स पूरा करने के बाद सर्टिफिकेट दिया जाता है। यह प्रमाणपत्र पूरे देश में मान्य होता है।
का मुख्‍य उद्देश्‍य देश में सभी युवा वर्ग को संगठित करके उनके कौशल को निखार कर उनकी योग्‍तानुसार रोजगार देना है। इस योजना के अंतर्गत पहले वर्ष में 24 लाख युवाओं को शामिल किया जाएगा। इसके बाद 2022 तक यह संख्‍या 40.2 करोड़ ले जाने की योजना है। इसके अलावा इस योजना से लोग अधिक से अधिक जुड़ सकें, इसके लिए युवाओं को ऋण प्राप्‍त करने की भी सुविधा है।
राष्ट्रीय पंचायती राज दिवस
राष्ट्रीय पंचायती राज दिवस भारत में पंचायती राज प्रणाली का राष्ट्रीय दिवस है जिसे पंचायती राज मंत्रालय द्वारा 24 अप्रैल को प्रतिवर्ष मनाया जाता है।
भारत के तत्कालीन प्रधान मंत्री मनमोहन सिंह ने 24 अप्रैल 2010 को पहला राष्ट्रीय पंचायती राज दिवस घोषित किया था। उन्होंने उल्लेख किया कि अगर पंचायती राज संस्थाओं ने ठीक से काम किया और स्थानीय लोगों ने विकास प्रक्रिया में भाग लिया, तो माओवादी खतरे का मुकाबला किया जा सकता है।
ललितामहल
ललिता महल मैसूर का दूसरा सबसे बड़ा महल है। यह चामुंडी हिल के निकट, मैसूर शहर के पूर्वी ओर कर्नाटक राज्य में स्थित है। इस महल का निर्माण १९२१ में मैसूर के तत्कालीन महाराजा कृष्णराज वोडेयार चतुर्थ के आदेशानुसार हुआ था। इस महल के निर्माण का प्रमुख उद्देश्य तत्कालीन भारत के वाइसरॉय को मैसूर यात्रा के दौरान ठहराना था। वर्तमान में ललितामहल भारत का अतिथिगृह एवं भारत पर्यटन विकास निगम (आईटीडीसी) होटल है। यह महल लंदन के सेंट पॉल कैथेड्रल की तर्ज पर बना हुआ है। यह मैसूर शहर की भव्य संरचनाओं में से एक है।
इस भव्य महल को शुद्ध सफेद रंग से पोता गया है। इसे 1974 में एक विरासत होटल के रूप में परिवर्तित किया गया था। यह अब भारत सरकार के तहत भारत पर्यटन विकास निगम (आईटीडीसी) के अन्तर्गत अशोक ग्रुप के एक विशिष्ट होटल के रूप में चलाया जाता है। हालांकि, महल के मूल शाही माहौल को पहले जैसा ही बनाए रखा गया है।
इतिहास
महल 20वीं शताब्दी में बना था, जो कि ब्रिटिश शासन के तहत मैसूर रियासत में बनाया गया था। रियासत, ब्रिटिश प्रशासक द्वारा एक "मॉडल राज्य" के रूप में नामित किया गया था। मैसूर के महाराजा, हैदराबाद के निज़ाम बाद सबसे अमीर थे। महल, एक बहुत ही प्रभावशाली वास्तुशिल्प भवन के रूप में, उनकी 20 मिलियन पाउंड की वार्षिक आय की तुलना में उचित राशि में बन कर तैयार हुआ था। मैसूर रियासत के महाराज एचएच कृष्णराज वोडेयार चतुर्थ (4 जून, 1884 - 3 अगस्त 1940) थे, जोकि "वोडेयार राजवंश" के थे और मैसूर उनकी राजधानी हुआ करती थी। ललितामहल 1921 में भारत के तत्कालीन वायसराय के अनन्य प्रवास के लिए और बाद में महाराजा के यूरोपीय मेहमानों के लिए गेस्ट हाउस के लिये बनावाया गया था।
एक दिन अचानक (1989 फ़िल्म)
एक दिन अचानक 1989 में बनी हिन्दी भाषा की फिल्म है।
रौल्याणागूंठ, सोमेश्वर तहसील
रौल्याणागूंठ, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सुदर्शन (साहित्यकार)
सुदर्शन (1895-1967) प्रेमचन्द परम्परा के कहानीकार थे।इनका दृष्टिकोण सुधारवादी है। ये आदर्शोन्मुख यथार्थवादी थे। मुंशी प्रेमचंद और उपेन्द्रनाथ अश्क की तरह सुदर्शन हिन्दी और उर्दू में लिखते रहे थे। उनकी गणना प्रेमचंद संस्थान के लेखकों में विश्वम्भरनाथ कौशिक, राजा राधिकारमणप्रसाद सिंह, भगवतीप्रसाद वाजपेयी आदि के साथ की जाती है। अपनी प्रायः सभी प्रसिद्ध कहानियों में इन्होंने समस्यायों का आदशर्वादी समाधान प्रस्तुत किया है। चौधरी छोटूराम जी ने कहानीकार सुदर्शन जी को जाट गजट का सपादक बनाया था। केवल इसलिये कि वह पक्के आर्यसमाजी थे और आर्य समाजी समाज सुधारर होते हैं। एक गोरे पादरी के साथ टक्कर लेने से गोरा शाही सुदर्शन जी से चिढ़ गई। चौ. छोटूराम, चौ. लालचन्द से आर्यसमाजी सपादक को हटाने का दबाव बनाया। चौ. छोटूराम अड़ गये। सरकार की यह बात नहीं मानी। यह घटना प्रथम विश्व युद्ध के दिनों की है। सुदर्शन जी 1916-1917 में रोहतक में कार्यरत थे।
सुदर्शन की भाषा सरल, स्वाभाविक, प्रभावोत्पादक और मुहावरेदार है। इनका असली नाम बदरीनाथ है। इनका जन्म सियालकोट में 1895 में हुआ था। प्रेमचन्द के समान वह भी ऊर्दू से हिन्दी में आये थे।
महेश दत्त शर्मा
जन्म- 21 अप्रैल 1964 शिक्षा- परास्नातक (हिंदी)
अनेक प्रमुख हिंदी पत्र-पत्रिकाओं में महेश दत्त शर्मा की तीन हज़ार से अधिक विविध विषयी रचनाएँ प्रकाशित हो चुकी हैं। आपका लेखन कार्य सन १९८३ से आरंभ हुआ जब आप हाईस्कूल में अध्ययनरत थे। बुंदेलखंड विश्वविद्यालय, झाँसी से आपने 1989 में हिंदी में एम.ए. किया। उसके बाद कुछ वर्षों तक विभिन्न पत्र-पत्रिकाओं के लिए संवाददाता, संपादक और प्रतिनिधि के रूप में कार्य किया।
आपने विभिन्न विषयों पर अधिकारपूर्वक कलम चलाई और इस समय आपकी लिखी व संपादित की चार सौ से अधिक पुस्तकें बाज़ार में हैं।
हिंदी लेखन के क्षेत्र में उल्लेखनीय योगदान के लिए आपने अनेक पुरस्कार भी अर्जित किए, जिनमें प्रमुख हैं- नटराज कला संस्थान, झाँसी द्वारा लेखन के क्षेत्र में 'यूथ अवार्ड', अंतर्धारा समाचार व फीचर सेवा, दिल्ली द्वारा 'लेखक रत्न' पुरस्कार आदि।
१९६९ यूरोपीय कप फाइनल
१९६९ यूरोपीय कप फाइनल मई 1969 28 पर, सैंटियागो बर्नबू स्टेडियम, मैड्रिड में आयोजित एक फुटबॉल मैच था, इस में इटली के मिलान नीदरलैंड की अजाक्स के खिलाफ खेला. अजाक्स फाइनल में पहुंचने वाले पहले डच पक्ष बनकर इतिहास रच दिया है, लेकिन वे अपने इतालवी विरोधियों को 4-1 से हार गए थे.
अनुकूली नियंत्रण
अनुकूली नियन्त्रण (Adaptive control), नियंत्रण की वह विधि है जिसमें नियंत्रक (controller) के प्राचल (पैरामीटरस) नियत नहीं होते बल्कि जिस तंत्र को नियंत्रित करना है, उसके बदलने पर बदलते रहते हैं ताकि अच्छा नियन्त्रण प्राप्त किया जा सकते। उदाहरण के लिये, उड़ने के बाद विमान का भार क्रमशः कम होता जाता है (ईंधन की खपत के कारण)। अतः इसके लिये यदि अनुकूली नियन्त्रक डिजाइन किया जाय तो वह अपने अन्दर ऐसा परिवर्तन करता जायेगा कि विमान के भार के कम होने से भी वांछित नियन्त्रण होता रहे।
अनुकूली नियंतक, रोबस्ट नियंत्रक (robust controller) से भिन्न है। रोबस्ट नियन्त्रक अपने को बदलता नहीं है, फिर भी डिजाइन के समय उसके प्राचल इस प्रकार निर्धारित किये गये होते हैं कि नियन्त्रित की जाने वाली प्रणाली में एक पूर्वनिर्धारित सीमा तक परिवर्तन होने के बावजूद भी नियन्त्रण 'ठीक' रहता है। अनुकूली नियंत्रक में 'कन्ट्रोल का नियम' ही बदल दिया जाता है या बदलता रहता है।
ऑटो-ट्यूनिंग कन्ट्रोलर या सेल्फ-ट्युनिंग कन्ट्रोलर एक प्रकार का अनुकूली नियंत्रक ही है।
प्राचल का अनुमान लगाना
अनुकूली नियंत्रक का कार्य प्राचल आकलन (पैरामीतर एस्टिमेशन) पर आधारित होता है। इसके लिये कई विधियाँ हैं जिनमें रिकर्सिव लीस्ट स्क्वायर्स विधि (recursive least squares) तथा प्रवणता उतार (gradient descent) विधि।
विभिन्न प्रकार अनुकूली नियंत्रक
अनुकूली नियन्त्रण फीडफॉर्वर्ड के माध्यम से प्राप्त किया जा सकता है और फीडबैक के माध्यम से भी। अनुकुली नियंत्रकों कि निम्नलिखित प्रकार से वर्गीकृत किया जा सकता है-
वैकल्पिक नियन्त्रण विधियाँ
जैसा कि ऊपर कहा जा चुका है, ठोस नियंत्रण (रोबस्ट कन्ट्रोल) भी उस स्थिति में उपयोगी है जब नियन्त्रित प्रणाली के प्राचल बदल रहे हों।
मी ,आजी और साहेब
मी आजी और साहब इमेजिन टीवी पर प्रसारित होने वाला एक भारतीय धारावाहिक था। सीरियल में दादा-दादी और उनके पोते-पोतियों के रिश्तों को दिखाया गया था। इसका प्रसारण 6 फरवरी, 2012 को शुरू हुआ और इमेजिन टीवी के अचानक बंद होने के कारण 12 अप्रैल 2012 को समाप्त हो गया।
कथानक
यह शो उशोदया कॉलोनी की पृष्ठभूमि पर आधारित है और एक दादी, उसके पोते और उनके साहेब के बीच संबंधों के सार को उजागर करता है जो सभी बाधाओं को जीत लेता है। मैं आजजी और साहिब ने दिखाया कि कैसे विभिन्न रिश्ते समय, परिस्थितियों और उम्र के साथ बढ़ते, परिपक्व और विकसित होते हैं।
रेटिंग्स
यह शो 0.8 की टीआरपी के साथ खुला और 0.5 से 0.8 के बीच टीआरपी प्राप्त करना जारी रखा। यह 2012 में चैनल का तीसरा सबसे अच्छा शो भी था।
बहदूर्पूर, जैनथ मण्डल
बहदूर्पूर, जैनथ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मनपुर गाँव, हलसी (लखीसराय)
मनपुर हलसी, लखीसराय, बिहार स्थित एक गाँव है।
भिकमपाली
भिकमपाली (Bhikampali) भारत के ओड़िशा राज्य के झारसुगुड़ा ज़िले में स्थित एक गाँव है। राष्ट्रीय राजमार्ग 49 यहाँ से गुज़रता है।
निजी कंपनी
निजी कंपनी कम से कम दो और अधिकतम पचास सदस्‍यों का स्‍वैच्छिक संघ है, जिनका दायित्‍व सीमित होता है, जिनके शेयरों का अंतरण इसके सदस्‍यों तक सीमित होता है, जो साधारण जनता को इसके शेयर या डिबेन्‍चरों का ग्राहक बनने के लिए आमंत्रित करने के निमित अनुमन नहीं है। कंपनी अधिनियम, 2013 के अनुसार निजी कंपनी मैं कम से कम 2 तथा अधिकतम 200 व्यक्तियों तक सदस्य हो सकते हैं।
ख़ामियां
pathan filim puri
नोएल टाटा
नोएल टाटा एक भारतीय व्यवसायी है, जो ट्रेंट लिमिटेड के अध्यक्ष हैं।
व्यक्तिगत जीवन
नोएल टाटा नवल टाटा और सिमोन टाटा के बेटे है। उन्होने पलौंजी मिस्त्री ( जो टाटा ग्रुप की होल्डिंग कंपनी के सबसे बड़े शेयरधारक हैं ) की बेटी आलू मिस्त्री से शादी की है। वे टाटा समूह के वर्तमान अध्यक्ष रतन टाटा के सौतेले भाई हैं ।
व्यवसाय
नोएल टाटा ने टाटा इंटरनेशनल में अपना कैरियर शुरू किया जो विदेश में उत्पादों और सेवाओं के लिए टाटा समूह का प्रमुख अंग है। जून १९९९ में, वे समूह की खुदरा इकाई ट्रेंट के प्रबंध निदेशक बने, जो उनकी माँ के द्वारा स्थापित की गई थी। इस समय तक, ट्रेंट ने डिपार्टमेंट स्टोर लिटिलवुड्स इंटरनेशनल का अधिग्रहण कर लिया और इसका नाम बदलकर वेस्टसाइड हो गया। टाटा ने वेस्टसाइड को विकसित किया और यह एक लाभदायक उद्यम बन गया। २००३ में, नोएल टाटा टाइटन इंडस्ट्रीज और वोल्टास के निर्देशक के रूप में नियुक्त किया गए।
२०१० में, यह घोषणा की गई कि वे टाटा इंटरनेशनल के प्रबंध निदेशक के रूप में समूह के ७० अरब डॉलर के विदेशी व्यापार का प्रभार लेंगे जिससे ये अटकलें लगाई जा रही है कि उन्हे रतन टाटा के बाद टाटा समूह के प्रमुख के लिये तैयार किया जा रहा है।
बृहत्कथामञ्जरी
बृहत्कथामंजरी क्षेमेन्द्र द्वारा रचित प्रसिद्ध संस्कृत ग्रन्थ है। यह बृहत्कथा का अत्यंत रोचक तथा सरस संक्षेप हैं।
ग्रंथ लंबकों में विभक्त है, जिसमें प्रथम लंबक कथापीठ, द्वितीय लंबक 'कथामुख', तृतीय 'लावणक', चतुर्थ लंबक नरवाहनदत्त का जन्म, पंंचम चतुर्दारिका, षष्ठ सूर्यप्रभा, सप्तम् मदनमंचुका, अष्टम वेला, नवम् शशांकवती, दशम् विषमशील, एकादश मदिरावती, द्वादश पद्मावती, त्रयोदश पंच, चतुर्दश रत्नप्रभा, पंचदश अलंकारवती, षष्ठदश शक्तियशस्‌, सप्तदश महाभिषेक, अष्टदश सुरतमंजरी है.
वसास्नेही
वसास्नेही (Lipophilic, fat-loving) ऐसे रासायनिक यौगिक होते हैं जो वसा, तेलों, लिपिडों और हेक्सेन व टाल्यूईन जैसे अध्रुवीय विलायकों में घुल जाते हैं। कुछ रसायनों के अलावा देखा जाता है कि वसास्नेही रसायन अन्य वसास्नेही रसायनों में घुल जाते हैं जबकि जलस्नेही रसायन जल व अन्य जलस्नेही रसायनों में घुल जाते हैं।
गुजरात की अर्थव्यवस्था
पश्चिमी भारत के राज्य गुजरात की अर्थव्यवस्था में कृषि के साथ-साथ औद्योगिकीकरण भी महत्वपूर्ण है। राज्य की प्रमुख कृषि उपज में कपास, मूंगफली, खजूर, गन्ना, दूध और दूध से बने उत्पाद शामिल हैं। औद्योगिक उत्पादों में सीमेंट और पेट्रोल शामिल हैं। गुजरात ने २०१५ में भारत में सबसे कम बेरोजगारी दर दर्ज की, जिसमें श्रम बल 1.2% बेरोजगार थे।
दसविदानिया
दसविदानिया (dasvidaniya), एक भारतीय हिन्दी भाषा की हास्य-नाटक फिल्म है। यह फ़िल्म 7 नवंबर 2008 को प्रदर्शित हुआ था। फिल्म का नाम, विनय पाठक के किरदार द्वारा मृत्यु से पहले की जाने वाली दस चीजों की सूची से निकला एक वाक्य है, और रूसी वाक्यांश до свидания (दो सविदानिया) से बना हुआ है, जिसका अर्थ है "अलविदा"।
पटकथा
वह कुछ ही महीनों में जीवन की सच्ची खुशियाँ पाता है जो अभी तक उसके जीवन से छिपी हुई थी। तीन महीने के बाद, अपनी मृत्यु के समय, वह अपने सभी निकट और प्रिय लोगों के लिए कुछ छोड़ जाता है, उन सभी को खुश और अपने लिए धन्यवाद छोड़ जाता है।
गीत संगीत
सभी गीतों के संगीत की रचना कैलाश खेर ने की थी।
बॉक्स ऑफिस
दसविदानिया अपने जीवनकाल समय में inr 18700000 का संग्रह कर बड़े पैमाने पर सफल रही।
आलोचनात्मक स्वीकार्यता
फिल्म को आलोचकों से अनुकूल समीक्षा मिली। बॉलीवुड ट्रेड न्यूज़ नेटवर्क के मार्टिन डिसूज़ा ने फिल्म को 5 में से 4 सितारे दिए, और इसे "एक यादगार अनुभव, जो आपको अमीर बना देगा" बताया। इंडियाटाइम्स मूवीज़ के गौरव मालानी ने फिल्म को 3 सितारे दिए, कलाकारों, संवाद और पटकथा की प्रशंसा करते हुए सिफारिश की कि फिल्म "इस सप्ताहांत में करने के लिए आपकी 10 सबसे महत्वपूर्ण चीजों की सूची में शीर्ष पर होनी चाहिए।" फिल्म को इसकी पन लाइन द्वारा "सर्वश्रेष्ठ अलविदा फिल्म" के रूप में भी संदर्भित किया गया है।
बी॰ बी॰ निम्बालकर
भाऊसाहेब बाबासाहेब निम्बालकर (12 दिसम्बर 1919 – 11 दिसम्बर 2012), जिन्हें आमतौर पर बी॰ बी॰ निम्बालकर के नाम से जाना जाता था, भारतीय क्रिकेट खिलाड़ी थे। वह 1948-49 सत्र के रणजी ट्रॉफी के दौरान नाबाद 443 के अपने स्कोर के लिए जाने जाते हैं। यह भारतीय प्रथम श्रेणी क्रिकेट में एकमात्र चौथा शतक और सर्वोच्च स्कोर है। यह उस क्रिकेट खिलाड़ी द्वारा किया गया सर्वाधिक स्कोर है जिसने कभी टेस्ट क्रिकेट नहीं खेला।
कुल्ली संस्कृति
कुल्ली संस्कृति दक्षिण बलूचिस्तान के कोलवा प्रदेश के कुल्ली नाम स्थान के पुरातात्विक उत्खनन से ज्ञात एक कृषि प्रधान ग्रामीण संस्कृति जो सिंधु घाटी में हड़प्पा-मुहँ-जो-दड़ों आदि के उत्खनन से ज्ञात नागरिक संस्कृति की समकालिक अथवा उससे कुछ पूर्व की अनुमान की जाती है।